یول (درگی)

یول ـ ایراندا آذربایجان تورکجه‌سینده یاییملانان درگی.

 تانیتما 
’یول‘ اؤتن یوزایل‌لیگین دوخسان‌لاریندا تهراندا چیخان ادبی بدیعی درگی ایدی. ایواز طاهانین باش‌یازارلیغی ایله تام آذربایجان توٍرکجه‌سینده بوراخیلان بو درگی، گونئی آذربایجان مطبوعات تاریخینده حادیثه ساییلیردی. واختیله سولچولارین "کیهان" مؤسسه‌سینه باشچیلیق ائتدیگی زامان ایشیق اوٍزو گؤرموش یوْلدا یئنی‌لیک‌لر آز دئییلدی. یول گونئی آذربایجانین بیرینجی رنگلی درگیسی، یئپ‌یئنی مضمونلو، و میلّی حؤکومت زامانیندان بری چیخان ان یوکسک تیراژلی نشر اورگانی ایدی. هابئله یوْلون اؤزوٍندن اؤنمسیز اولمایان "کپنک" درگیسی، یولون علاوه‌سی کیمی اوشاق‌لار اوٍچون بوراخیلیردی. سون سایی‌لاردا نؤمره‌لرده صحیفه‌لری‌نین سایی 64ـده قده‌ر آرتیمش بو علاوه‌نین ایندییه قده‌ر بنزه‌ری چیخماییب. ا.طاها یول و کپینک درگی‌لرینه 25 ـجی نؤمره‌یه قده‌ر باشچیلیق ائتدی. همین سایی ایشیق اوٍزو گؤردوکدن سونرا رئداکسیادان اوزاقلاشدی. بو اوزاقلاشما حسین شریعتمداری نین کیهان موسسه‌سینی اله کئچیرمه‌سینه تصادوف ائدیردی.

یولون امکداشلاري بونلار ايدي: رحمتليک پروفسور حميد محمدزاده،امين صديقي(اوللر باش یازار معاونی و سونرالار باش یازار)، ايسماعيل هادي، علي اورمولو، آبدوللا بحرالعلومي، آتیلا مارالانلي، قهرمان نوراني، اکبر آزاد، ائلشن سيدزاده، ائليار کريمخانلي، نوشين موسوي. کؤرکملي عاليم دوکتور جاواد هئيت باشدا اولماقلا آذربايجانين تانينميش عاليم‌لري، يازارلاري و شاعيرلري‌نين اکثريتي اؤز اثرلري ايله يولدا چيخيش ائتميشلر. اينديکي تانينميش رسام‌لارين بير نئچه‌سي، او جومله‌دن حسين نوروزي يول درگيسي ايله شؤهرت قازانماغا باشلاميشلار. يولون لوقوسو بؤيوک آذربایجانلی رسام و هئيک‌لتراش اوستاد نجيبي‌نين ايشيدير.

برئندا شیفئر "یول" درگیسی باره‌ده یازیر:
90ـجی ایل‌لرده آذربایجان دیلینده «یول» آدلی بیر رسمی قزئتین بوراخیلیشینا اذن وئریلدی. یولون هر نؤمره‌­سی آذربایجانجا ایصطیلا‌ح‌­لارین فارس دیلینه ترجومه‌سی گئدن «سؤزلوک» صحیفه‌­سینی احتیوا ائدیردی. اوخوجو دایره­‌سینی گئنیشلندیرمک مقصدی گودن بئله بیر گیریشیم، بو گئرچلییی گؤستریردی کی، یولون یازیچی­‌لاری سووئت آذربایجانیندا چیخان کیتاب­‌لار و مقاله­ لری اوخوموش­لار، و آکادمیک دایره­‌لرده قوللانیلان ترمین‌لرله تانیشدیرلار. اوسته­‌لیک، قزئتده آدربایجان اوستا‌‌‌‌ن‌­لار‌‌ی­نین تاریخی ایله باغلی مقاله‌­لر گئدیردی. آذربایجان دیلینی اوخوماغا یئنی­یئتمه نسلی روحلاندیرماق اۆچون، یولا هردن اوشاق­لار اؤزه‌­ل سایی­سی دا علاوه ائدیلیردی، بو اؤزه­‌ل سایی­لاردا، اویون­لار و ناغیل‌لارا یئر وئریلیردی. بعضی رسمی گؤروش‌لرله یاناشی، قزئتده بیر چوخ آذربایجانا عاید میللتچی یؤنوملو عالیمانه معلومات­لارا دا گئدیردی...».براندا شیفر، مرزها و برادری: ایران و چالش هویت آذربایجانی، ترجمه یاشار صدقیانی آذر، تهران: اولوس تهران بیلیوردو اؤیرنجی نشرییه‌سی، ۲۰۰۶، ص؟.

یول ایران آذربایجانیندا ان پاپولیار قزئت ایدی. بو پاپولیارلیق رسمی دایرلرده قورخو تؤرتدیکده، قزئت باغلاندی.

 قایناق 

بؤلمه:آذربایجان تورکجه‌سینده درگی
بؤلمه:درگی
بؤلمه:جنوبی آذربایجان قزئتلری